Զավեն Հարությունյան

Անվան այլ կիրառումների համար տե՛ս՝ Զավեն Հարությունյան (այլ կիրառումներ)Զավեն Հրանտի Հարությունյան (սեպտեմբերի 29, 1952(1952-09-29), Երևան, Հայկական ԽՍՀ, ԽՍՀՄ - հունիսի 2, 2022(2022-06-02), Երևան, Հայաստան), հայ հաղորդավար, բանասիրական գիտությունների թեկնածու, դոցենտ։


== Կենսագրություն ==
1969-1974 թվականներին սովորել է Երևանի Վալերի Բրյուսովի անվան ռուսաց և օտար լեզուների պետական մանկավարժական ինստիտուտի ֆրանսերենի բաժնում, 1981 - 1986 թվականներին Մոսկվայի պետական Մորիս Տորեզի անվան օտար լեզուների ինստիտուտի ասպիրանտուրայում, պաշտպանել է թեկնածուական թեզ՝ ստանալով գիտությունների թեկնածուի գիտական աստիճան։ 1974-1976 թվականներին աշխատել է Քասախ գյուղի միջնակարգ դպրոցում՝ որպես ուսուցիչ։ 1994-1997 թվականներին եղել է Երևանի Մարզահամերգային համալիրի փոխտնօրենը։ 1974 - 1981 թվականներին Վալերի Բրյուսովի անվան Երևանի պետական լեզվաբանական համալսարանում ֆրանսերեն է դասավանդել 1-2-րդ կուրսերում, 1986 - 1993 թվականներին` նույն համալսարանի 3-4-րդ կուրսերի ֆրանսերեն լեզվի դասախոս։ 1993 - 2002 թվականներին Երևանի պետական համալսարանի ռոմանագերմանական բանասիրության ամբիոնի վարիչ,  2009 թվականից` Երևանի պետական համալսարանի ֆրանսիական բանասիրության ամբիոնի վարիչ, դոցենտ։


== Գործունեություն ==
1960 թվականից ներգրավվել է հայկական հեռուստատեսության տարբեր ծրագրերում, դերակատարումներով մասնակցել է մանկական ներկայացումներին, վարել է «Պատանի լենինյան» հեռուստահանդեսը, «ABC» երիտասարդական, «Ֆրանսերենի հեռուստադպրոց» հաղորդաշարերը։ Կազմակերպել է մշակութային տարաբնույթ միջոցառումներ։ Հեղինակել է բազմաթիվ գիտական հոդվածներ, գիտա-մեթոդական աշխատություններ, ուսումնական ձեռնարկներ։ Վերապատրաստվել է Ֆրանսիայի Գրենոբլ քաղաքի համալսարանում և ստացել էստրադային ռեժիսորի մասնագիտություն։ Կազմակերպել է բազմաթիվ մասշտաբային միջոցառումներ, ամանորյա, հոբելյանական երեկոներ՝ «Փարիզյան էսքիզներ», «Պատնեշ», «Բոհեմ», «Վերջին սկիզբ` Սիմոն Տերյան», «Արամ Սաթյան» և այլն։ 1996 թվականին ԵՊՀ ռոմանագերմանական բանասիրության ամբիոնի դասախոսների և ուսանողների ուժերով ստեղծել է թատերախումբ և «Գանձի առեղծվածը» խորագրով ներկայացումով հանդես եկել Ֆրանսիայի մի քանի քաղաքներում։ 2002 թվականին Հայաստանի Հանրային հեռուստաընկերությամբ հեղինակել և վարել է «Ակնթարթ» ծրագիրը։ 2003 թվականից «Կենտրոն» հեռուստաընկերությամբ հեղինակում և վարել է «Դիպված» հաղորդաշարը։


== Հրապարակումներ, հոդվածներ ==
З. Арутюнян, Средства и механизмы проявления эмоций в вербальной коммуникации, Լեզուն և գրականությունը գիտական իմացության ժամանակակից հարացույցում։ Գիտական հոդվածների ժողովածու 3, Երևան, 2011 թ.
Զ. Հարությունյան, Առկայացման տեսության հիմնախնդիրները լեզվաբանական գիտությունների զարգացման արդի փուլում, Լեզուն և գրականությունը գիտական իմացության ժամանակակից հարացույցում։ Գիտական հոդվածների ժողովածու 3, Երևան, 2011 թ.
Զ. Հարությունյան, Լռության գործառույթը լեզվական հաղորդակցության մեջ, Գիտական հոդվածների ժողովածու, Ֆրանսիական բանասիրության և ֆրանսերենի՝ որպես երկրորդ օտար լեզվի, դասավանդման արդիական խնդիրներ/ ԵՊՀ., Երևան, 2011 թ.
Զ. Հարությունյան, Les problèmes généraux de l’expression linguistique des émotions, Գիտական հոդվածների ժողովածու Ֆրանսիական բանասիրության և ֆրանսերենի՝ որպես երկրորդ օտար լեզվի, դասավանդման արդիական խնդիրներ/ ԵՊՀ., Երևան, 2011 թ.
З. Арутюнян, Лингвистические особенности проявления эмоций в языковой коммуникации, Լեզուն, գրականությունը և արվեստը միջմշակութային համատեքստում, 3-րդ միջազգային գիտաժողով, Երևան, 2011 թ.
Զ. Հարությունյան, Les expressions linguistiques des émotions, Ֆրանսիական բանասիրության և ֆրանսերենի՝ որպես երկրորդ օտար լեզվի, դասավանդման արդիական խնդիրներ/ ԵՊՀ., Երևան, 2010 թ.
Z. Harutunian, A Comparative Analysis of the Function of Declensional Meanings, ARMENIAN FOLIA ANGLISTIKA International Journal of English Studies 1, pp. 123–138, Yerevan, 2008 թ.
Զ. Հարությունյան, Զգայականը և տրամաբանականը լեզվում, Միջազգային կոնֆերանս ԵՊՀ, Երևան, 2008 թ.
Զ. Հարությունյան, Հոլովական իմաստները լեզու-խոսք փոխհարաբերությունների համատեքստում, Երևան, Լինգվա, 2008 թ.
Զ. Հարությունյան, Բայական և հոլովական իմաստների փոխհարաբերությունը համադրական և վերլուծական լեզուներում, Հայ - ֆրանսիական լեզվամշակութային առնչություններ (Ֆրանսիայում Հայաստանի տարվա միջոցառումների շրջանակներում կազմակերպված միջազգային գիտաժողով) Երևան, Լինգվա հրատ., 2008 թ.
Զ. Հարությունյան, Հոլովների լեզվափիլիսոփայական վերլուծության շուրջ. ռոմանագերմանական լեզվաբանություն, Երևանի Վալերի Բրյուսովի անվան պետական լեզվաբանական համալսարան «Լինգվա» հրատ., Երևան, 2006 թ.
Զ. Հարությունյան, Խոսքայնացումը որպես լեզվի կեցության հիմք և նպատակ, Ռոմանական բանասիրության ամբիոն, N2, ԵՊՀ հրատ., Երևան 2004 թ.
Զ. Հարությունյան, Լեզվի խոսքային մարմնավորումը՝ լեզվա-փիլիսոփայական վերլուծության առարկա, «Օտար լեզուները բարձրագույն դպրոցում», N5, եՊՀ հրատ., Երևան, 2004 թ.
Զ. Հարությունյան, Գիտություն և արվեստ (ձեռնարկ բուհերի բանասիրական ֆակուլտետների ֆրանսերենի բաժնի ուսանողների համար), ԵՊՀ հրատարակչություն, Երևան, 2002 թ.
Զ. Հարությունյան, Գիտական ասույթի բառային որոշ առանձնահատկություններ (ձեռնարկ բուհերի բանասիրական ֆակուլտետների ֆրանսերենի բաժնի ուսանողների համար, ԵՊՀ հրատարակչություն, Երևան, 2002 թ.
Զ. Հարությունյան, Համակարգչի դերը օտար լեզուների դասավանդման գործընթացում, «Օտար լեզուները մասնագիտական նպատակների համար», «Մակմիլան Արմենիա» հրատ., Երևան, 2001 թ.
Զ. Հարությունյան, Ֆրանսերեն լեզվի գրավոր քննության հարցաշարերի շտեմարանի հավելված/ձեռնարկ ԲՈՒՀ ընդունվողների համար/, «Լուսակն» հրատ., Երևան, 2001 թ.
Զ. Հարությունյան, Ֆրանսերեն լեզվի գրավոր քննության հարցաշարերի շտեմարանի հավելված, Հր.` Արտագերս, Երևան 1999 թ.
Զ. Հարությունյան, Օտար լեզվի ծրագիր հանրակրթական դպրոցի 3-10 դասարանների համար|Դասագիրք, Երևան, 1998 թ.
Զ. Հարությունյան, Լեզվական երևույթների զուգադրական ուսումնասիրության խնդիրը օտար լեզուների ուսուցման բարձր էտապում, ԵՊՀ հրատ., «Օտար լեզուները բարձրագույն դպրոցում», Երևան, 1998 թ.
Զ. Հարությունյան, Լեզուների փոխհարաբերության առանձնահատկությունները օտար լեզուների ուսուցման բարձր էտապում, ԵՊՀ հրատ., «Օտար լեզուները բարձրագույն դպրոցում», Երևան, 1998 թ.
Զ. Հարությունյան, Կայուն բառակապակցությունների զուգադրական վերլուծությունը՝ որպես երկրորոդ օտար լեզվի դասավանդման պրոցեսի արդյունավետացման միջոց, ԵՊՀ ժողովածու «Պրագմատիկ լեզվաբանություն և օտար լեզվի դասավանդման մեթոդական հարցեր», Երևան, 1992 թ.
Զ. Հարությունյան, Ոչ դարձվածքային կայուն բառակապակցությունների մեթոդական տիպաբանությունը՝ որպես ուսումնական պրոցեսի արդյունավետության բարձրացման կարևորագույն միջոց, Հայկական ԽՍՀ Լուսավորության Մինիստրության «Սովետական մանկավարժ» ամսագիր, N9, Երևան, 1986 թ.
Զ. Հարությունյան, Փոխհարաբերվող լեզուների համադրական վերլուծությունը՝ որպես երկրորդ օտար լեզվի դասավանդման արդյունավետացման միջոց, Վալերի Բրյուսովի անվան օտար լեզուների ինստիտուտի գիտական աշխատանքների ժողովածու
Զ. Հարությունյան, Երկլեզվության մի քանի տեսական հարցեր օտար լեզուների դասավանդման պրոցեսում, Հայկական ԽՍՀ-ի գիտամեթոդական խորհրդի գիտական աշխատանքների ժողովածու, Երևան, 1982 թ.
Զ. Հարությունյան, Երկլեզվության մի քանի տեսական հարցեր օտար լեզուների դասավանդման պրոցեսում, Հայկական ԽՍՀ-ի գիտամեթոդական խորհրդի գիտական աշխատանքների ժողովածու, Երևան, 1982 թ.
Զ. Հարությունյան, Բառերի համադրության սկզբունքները երկլեզվության և եռալեզվության պայմաններում, Օտար լեզուների դասավանդման Հանրապետական գիտամեթոդական կոնֆերանս, 1979 թ.


== Ծանոթագրություններ ==